stanford-oval/wikipedia huggingface dataset:
Chris Tanev
Ura > Junioriura ja yliopisto

Tanev pelasi OPJHL:ssä kolmen kauden ajan. Hän aloitti Durham Fury:ssa kaudella 2006–2007, jolloin hän jäi maaleitta, mutta onnistui syöttämään yhdeksän maalia 40 pelaamassaan ottelussa. Seuraavalla kaudella hän pelasi Durham Furyn lisäksi myös Stouffville Spiritissä ja Markham Waxersissa. Kaikissa kolmessa joukkueessa hän teki 49 pelissään kaksi maalia ja syötti 15. Kaudella 2008–2009 hän pelasi Markhamissa, jossa voitti liigan puolustajien pistepörssin tekemällä 41 pistettä 50 pelissä. Hän oli joukkueen varakapteeni. Kauden lopussa hänet nimettiin parhaaksi puolustajaksi.
Kaudella 2009–2010 Tanev siirtyi NCAA:n I-divisioonaan Atlantic Hockey -konfrenenssissa pelaavaan RIT Tigersiin. Hän pelasi joukkueen ensimmäisessä pakkiparissa Dan Ringwaldin kanssa. Hän teki kymmenen maalia ja yhteensä 28 pistettä 41 ottelussa. Hänen plus/miinus -saldonsa oli joukkueen paras, +33. Hänet valittiin kauden aikana kolme kertaa viikon tulokkaaksi, jonka jälkeen hänet kauden loputtua valittiin vuoden tulokkaaksi ja hänet valittiin kolmanteen tähdistöön. Pudotuspeleissä 2010 Tanev auttoi joukkuetta voittamaan konfrenenssinsa mestaruuden, mutta joukkue kuitenkin hävisi finaaleissa Sacred Heart Pioneersille. NCAA -turnauksessa RIT Tigers tippui semifinaaleissa Wisconsin Badgersille.
Lokakuussa 2020 Tanev teki vapaana agenttina Calgary Flamesin kanssa nelivuotisen ja yhteensä 18 miljoonan dollarin arvoisen sopimuksen.
Ura > Vancouver Canucks

NCAA -turnauksen aikana Taneviin iski silmänsä Vancouver Canucksin  kykyjenetsijä Dave Gagner, joka oli ollut Tanevin valmentaja tämän harrastaessaan rullakiekkoa. 31. toukokuuta 2010 Tanev teki varaamattomana vapaana agenttina Canucksin kanssa sopimuksen. Myös muun muassa San Jose Sharks, Ottawa Senators ja Columbus Blue Jackets olivat ilmaisseet kiinnostusta Tanevia kohtaan, mutta hän valitsi Canucksin.
Kauden 2010–2011 alussa Tanev teki Canucksin AHL-yhteistyöseura Manitoba Moosessa pelatessaan ensimmäisen ammattilaismaalinsa, kun Moose kohtasi Rochester Americansin 13. marraskuuta 2010. Ensimmäisen kutsun Canucksiin hän sai 16. tammikuuta 2011 Canucksin puolustajien Andrew Albertsin ja Aaron Romen loukkaannuttua. Hän teki NHL-debyyttinsä kaksi päivää myöhemmin Colorado Avalanchea vastaan. Ensimmäisen NHL-pisteensä hän sai oltuaan toinen syöttäjä Dan Hamhuisin tekemässä ylivoimamaalissa 24. tammikuuta 2011, kun Canucks voitti Dallas Starsin 7–1.
31. maaliskuuta 2011 Tanev sai ylävartalovamman Los Angeles Kingsin Kyle Cliffordin taklattua hänet pää edellä laitaa päin. Hän palasi kaukaloon 7. huhtikuuta Moosen paidassa. Tanev pelasi 29 NHL-ottelussa keskimäärin 13 minuuttia per ottelu syöttäen yhden maalin. Kauden 2010–2011 AHL:ssä päättäneen Tanevin tilastoihin kertyi 39 ottelua, joissa teki yhden maalin ja syötti kahdeksan. 14 pudotuspeliottelussa hän teki yhden maalin ja syötti kaksi, kun Moose tippui toisella kierroksella. Moosen tiputtua Tanev kutsuttiin Canucksiin auttamaan joukkuetta pudotuspeleissä. 22. toukokuuta 2011 Tanev pelasi ensimmäisen ottelunsa pudotuspeleissä. Canucks pääsi pudotuspeissä aina Stanley Cup -finaaleihin asti Boston Bruinsia vastaan. Tanev pelasi sarjan kolmessa viimeisessä ottelussa joukkueen hävitessä kolmessa ottelussa.
4. helmikuuta 2013 Tanev teki ensimmäisen NHL-maalinsa ohittaessaan Edmonton Oilersin maalivahti Devan Dubnykin.
Helmikuussa 2024 Flames kauppasi Tanevin Dallas Starsiin vaihdossa Artem Grushnikoviin, toisen kierroksen varausvuoroon vuoden 2024 varaustilaisuudessa ja ehdolliseen kolmannen kierroksen varausvuoroon vuoden 2026 varaustilaisuudessa.
Kesäkuussa 2024 Stars kauppasi Tanevin oikeudet Toronto Maple Leafsiin vaihdossa Max Ellisiin ja seitsemännen kierroksen varausvuoroon vuoden 2026 varaustilaisuudessa. Tanev solmi Maple Leafsin kanssa kuusivuotisen ja yhteensä 27 miljoonan dollarin arvoisen sopimuksen.
Tilastot

Käännös suomeksi
Concord (täsmennyssivu)

Concord voi tarkoittaa useita kaupunkeja Yhdysvalloissa:
Concord, New Hampshiren pääkaupunki
Concord, kaupunki Kaliforniassa
Concord, kaupunki Kentuckyssa
Concord, kaupunki Massachusettsissa
Concord Records, yhdysvaltalainen levy-yhtiö
HMS Concord (1649), 24-tykkinen alus
HMS Concord (1697), sluuppi
HMS Concorde (1783), 36-tykkinen viidennen luokan alus
HMS Concord (1916), Centaur-luokan risteilijä
HMS Concord (R63), C-luokan hävittäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Concord”, voi hakea sivunnimihaulla, laajalla sivunnimihaulla tai tekstihaulla.
Chadli Amri

| 0 | 1 | 2 |
| --- | --- | --- |

Henkilötiedot
Syntymäaika: 14. joulukuuta 1984 (ikä 39)
Syntymäpaikka: Saint-Avold, Ranska
Pelipaikka: keskikenttälaituri ja laitahyökkääjä
Pituus: 178 senttimetriä
Seura
Seura:  Kaiserslautern
Pelinumero: 10
Junioriseurat
2000–2003 2003–2004:  FC Metz  ASC Lascobas
Seurat
| Vuodet | Seura | O (M) |
| 2004–2006 2006–2010 2010– |  Saarbrücken  FSV Mainz  Kaiserslautern | 25 (6) 78 (7) 4 (0) |
Maajoukkue
| 2006– |  Algeria | 10 (0) |
 Seurajoukkueuran tilastot kattavat vain kansalliset sarjat, päivitetty 29. tammikuuta 2011.  Maajoukkueuran tilastot päivitetty 22. lokakuuta 2010.
Chadli Amri (arab. عمري شادلي‎, s. 14. joulukuuta 1984 Saint-Avold, Ranska) on ranskalais-algerialainen jalkapalloilija, pelipaikaltaan keskikenttälaituri ja laitahyökkääjä. Hän edustaa Saksan Bundesliigassa pelaavaa Kaiserslauternia.
Ura

Amri pelasi juniorivuotensa Ranskassa, josta hän siirtyi pelaamaan ammattilaiseksi Saksaan vuonna 2004. Amri pelasi kaksi kautta Saarbrückenissa, josta hän siirtyi Bundesliigassa pelanneeseen Mainziin. Joukkue putosi seuraavalla kaudella 2007–2008 2. Bundesliigaan, josta se nousi takaisin Bundesliigaan kaudella 2009–2010. Amri sai vaihtelevasti peliaikaa ja kävi välillä pelaamassa joukkueen reserveissä alemmalla sarjatasolla.
Toukokuussa 2010 Amri allekirjoitti kolmen vuoden sopimuksen kaudeksi 2010–2011 Bundesliigaan nousseen Kaiserslauternin kanssa.
Ura > Maajoukkueura

Amri pelasi ensimmäisen maaottelunsa Guineaa vastaan 2. syyskuuta 2006.
Aiheesta muualla

Worldfootball[vanhentunut linkki] (englanniksi)
Co Adriaanse

| 0 | 1 | 2 |
| --- | --- | --- |

Henkilötiedot
Koko nimi: Jacobus Adriaanse
Syntymäaika: 21. heinäkuuta 1947 (ikä 77)
Syntymäpaikka: Amsterdam, Alankomaat
Seura
Seura: -
Tehtävä: Päävalmentaja
Seurat
| Vuodet | Seura | O (M) |
| 1964–1970 1970–1976 |  De Wolewijckers  FC Utrecht |  |
Valmennusura
1984–1988 1988–1992 1992–1997 1997–2000 2000–2001 2002–2005 2005–2006 2006–2007 2007–2008 2008–2009 2010–2011 2011–2012:  PEC Zwolle  FC Den Haag  AFC Ajax juniorit  Willem II Tilburg  AFC Ajax  AZ Alkmaar  FC Porto  FC Metalurh Donetsk  Al-Sadd  Red Bull Salzburg  Qatar U23-maajoukkue  FC Twente
Co Adriaanse (s. 21. kesäkuuta 1947) on alankomaalainen jalkapallovalmentaja ja entinen jalkapalloilija.
Ura

Peliurallaan Adriaanse pelasi ammattilaisena vuosina 1964–1970 De Volewijckersissa ja 1970–1976 FC Utrechtissa. Hän lopetti aktiiviuransa vain 29-vuotiaana.
Vuonna 1979 Adriaanse aloitti valmentajauransa Zilvermeeuwenissa. Neljä vuotta myöhemmin hän siirtyi AZ Alkmaarin kykyjenetsijäksi ja nuorisovalmentajaksi. Tämän jälkeen hän toimi valmentajana PEC Zwollessa ja FC Den Haagissa, mistä hän sai potkut. Hän toimi viiden vuoden ajan Amsterdamin Ajaxin nuorisoakatemian valmentajana ennen siirtymistään Willem II:n peräsimeen. Joukkue sijoittui sarjassa hänen toisella valmentajakaudellaan toiseksi ja pääsi Mestarien liigaan, missä kuitenkin lopulta jäi oman alkulohkonsa viimeiseksi. Adriaanse erosi tehtävästään 20. toukokuuta 2000. Hän siirtyi Ajaxin valmentajaksi, mutta joukkue ei hänen kaudellaan menestynyt kummoisesti, ja hänet vapautettiin tehtävästään 20. marraskuuta 2001.
Marraskuussa 2002 Adriaanse siirtyi AZ Alkmaarin edustusjoukkueen valmentajaksi. Hänen ensimmäisellä kaudellaan joukkue oli sarjassa kymmenes, mutta kaudella 2003–2004 se sijoittui viidenneksi, mikä oikeutti UEFA-cupin paikkaan. UEFA-cupissa joukkue selvitti tiensä sensaatiomaisesti välieriin saakka, missä se niukasti putosi Sportingille. Samaisella kaudella AZ oli pitkään kotoisessa liigassaan kakkospaikalla ja sijoittui kauden päätyttyä lopulta kolmanneksi. 24. toukokuuta 2004 Adriaanse siirtyi portugalilaisen FC Porton päävalmentajaksi. Hänet erotettiin 9. elokuuta 2006 ja joulukuussa hänet palkattiin ukrainalaisseura FC Metalurh Donetskin päävalmentajaksi.
Adriaanse jätti Metalurh Donetskin toukokuussa 2007, neljä kierrosta ennen Ukrainan liigan loppua. Elokuussa 2007 Adriaanse teki yksivuotisen sopimuksen qatarilaisen Al-Sadd Sports Clubin kanssa, mutta erosi tehtävistään jo tammikuussa 2008. Maaliskuussa 2008 Adriaanse teki sopimuksen itävaltalaisseura FC Red Bull Salzburgin kanssa. Hän siirtyi joukkueen peräsimeen kesäkuussa 2008, kun Giovanni Trapattoni jätti tehtävänsä.
Adriaansen johdolla Red Bull voitti kaudella 2008–2009 Itävallan mestaruuden. Menestyksestä huolimatta hänen sopimustaan ei kauden 2008–2009 jälkeen jatkettu.
Tammikuussa 2010 Adriaanse aloitti Qatarin olympiamaajoukkueen päävalmentajana.  Pesti päättyi maaliskuussa 2011 Qatarin jalkapalloliiton purettua Adriaanseen sopimuksen.  Kesäkuussa 2011 hän palasi valmentajaksi kotimaahansa FC Twenten peräsimeen.  Adriaanse johdatti Twenten Eurooppa-liigan lohkovaiheessa K-lohkon voittoon ja syyskauden jälkeen joukkue oli Eredivisiessä kolmantena. Hyvistä tuloksista huolimatta Adriaanse sai potkut tehtävistään tammikuun alussa 2012.  Kaudella 2014/15 Adriaanse toimi Rob Alflenin teknisenä neuvonantajana FC Utrechtissa.
Meriitit valmentajana

Nousu Eredivisiehen: 1986, 1989
Portugalin mestaruus: 2006
Portugalin cup: 2006
Itävallan mestaruus: 2009
Alankomaiden supercup: 2011
Alankomaiden vuoden valmentaja: 2004
Portugalin vuoden valmentaja: 2006
Valmennustyyli

Adriaanse on tullut tunnetuksi varsin omintakeisista valmennusmetodeistaan. Willem II:n valmentajana ollessaan hän muun muassa juoksutti joukkuettaan pitkiä matkoja ajaen itse autolla perässä tai edellä.  AZ Alkmaarissa hänen kerrotaan laittaneen joukkueen etsimään pääsiäismunia, joita ei edes ollut piilotettu.  Vaikka metodit voivat kuulostaa oudoilta, on Adriaanse myös saanut aikaan menestystä pienilläkin resursseilla. Hyökkäävän jalkapallon riemujuhlana pidettiin piskuisen Willemin luotsaamista aina Mestarien liigaan saakka 1990-luvun lopussa.
Chad Smith

Chad Smith
Chad Gaylord Smith (s. 25. lokakuuta 1961 Michiganissa) on yhdysvaltalaisen Red Hot Chili Peppers -yhtyeen rumpali. Hän liittyi yhtyeeseen 1988 Jack Ironsin lähdön jälkeen.
Vuonna 2008, Red Hot Chili Peppersin ollessa tauolla, Smith perusti yhdessä Van Halenin Sammy Hagarin (laulu) ja Michael Anthonyn (basso), sekä sooloartisti Joe Satrianin (kitara)  kanssa hard rock-superyhtye Chickenfootin.
Smith pääsi Guinnessin ennätysten kirjaan soitettuaan maailman suurinta rumpusettiä (308 osaa).
Lisäksi Smith oli Travis Barkerin ja Stewart Copelandin kanssa kehittämässä vuonna 2008 ilmestynyttä Guitar Hero - World Tourin rumpusettiä.
Asema Red Hot Chili Peppersissä

Smith liittyi yhtyeeseen 1988 alkuperäisen rumpalin Jack Ironsin lähdettyä, ja on ollut tauotta mukana yhtyeessä siitä lähtien. Ironsin lähtö johtui Red Hot Chili Peppersin alkuperäiskitaristin Hillel Slovakin kuolemasta, josta Irons järkyttyi suuresti. Hänselvennä osallistuu kappaleiden tekoon. Smithin ollessa rumpalina yhtye on saavuttanut suurimman menestyksensä, monia kymmeniä miljoonia kappaleita myyneet levyt Californication ja By The Way, sekä useat maailmankiertueet. Red Hot Chili Peppers oli tauolla vuosina 2007-2010, jonka aikana Smith perusti oman yhtyeen Chickenfootin.[lähde? ]
Muuta

Smith on muiden Red Hot Chili Peppersin jäsenten tapaan ollut huumeriippuvainen sekä alkoholisoitunut, mutta on nykyisin kuivilla. Hän on avautunut julkisuuteen alkoholismistaan, ja kuinka se on vaikuttanut hänen yksityiselämäänsä. [lähde? ]
Smith oli mukana yhdessä yhtyeensä muiden jäsenten, laulaja Anthony Kiediksen, basisti Flean ja kitaristi Josh Klinghofferin sekä entisen rumpalin Jack Ironsin kanssa mukana julkistamistilaisuudessa, jossa Red Hot Chili Peppers liitettiin Rock´n Roll Hall Of Fameen vuonna 2012. Smith valittiin musiikkilehti Rolling Stonen "kaikkien aikojen parhaat rumpalit" - listan sijalle 87.[lähde? ]
Smithillä on kuusi lasta eri avioliitoista.[lähde? ]
Aiheesta muualla

allchadsmith.com (Arkistoitu – Internet Archive)
(Arkistoitu – Internet Archive)
Red Hot Chili Peppers
| --- | --- |
Albumit:  The Red Hot Chili Peppers (1984) • Freaky Styley (1985) • The Uplift Mofo Party Plan (1987) • Mother’s Milk (1989) • Blood Sugar Sex Magik (1991) • One Hot Minute (1995) • Californication (1999) • By the Way (2002) • Stadium Arcadium  (2006) • I’m with You (2011) • The Getaway (2016) • Unlimited Love (2022) • Return of the Dream Canteen (2022)
EP:t, livealbumit ja kokoelmat:  The Abbey Road E.P. (1988) • What Hits!? (1992) • Live Rare Remix Box (1994) • The Plasma Shaft (1994) • Out in L.A. (1994) • Under the Covers: Essential Red Hot Chili Peppers (1998) • The Best of the Red Hot Chili Peppers (1998) • Greatest Hits (2003) • Live in Hyde Park (2004)
Muut artikkelit:  Arpikudos • George Clinton • Jane’s Addiction • Lollapalooza • Red Hot Chili Peppersin diskografia • Rick Rubin
Kazi Nazrul Islam

| Kazi Nazrul Islam |
| --- | --- |

Henkilötiedot
Syntynyt: 25. toukokuuta 1899 Asansol, Länsi-Bengali, Brittiläinen Intia
Kuollut: 29. elokuuta 1976 (77 vuotta) Dhaka, Bangladesh
Ammatti:  runoilija
Muut tiedot
Tunnustukset:  Padma Bhushan, Ekushey Padak
 Nimikirjoitus
Aiheesta muualla
Kotisivu
Kazi Nazrul Islam (25. toukokuuta 1899 Asansol, Länsi-Bengali, Brittiläinen Intia – 29. elokuuta 1976 Dhaka, Bangladesh) oli bengalilainen runoilija, joka tunnetaan Bangladeshin kansallisrunoilijana. Nazrul, joka syntyi Brittiläisen Intian hallitsemassa Länsi-Bengalissa muistetaan Intian niemimaalla kapinallisrunoilijana, joka innoitti entisen siirtomaan väestöä kapinaan brittejä vastaan. Brittihallinnon vastustaminen teki Nazrulista suositun hahmon muslimien ja hindujen keskuudessa, minkä vuoksi hindunationalistinen Rashtriya Swayamsevak Sangh on kääntänyt Nazrulin teoksia intialaisille kielille.
Nazrul tuotti elämänsä aikana tuhansia lauluja sekä muita kirjallisia töitä. Hänen laulujensa aiheet käsittelivät Intian itsenäisyysliikettä sekä henkisyyttä, minkä osalta hän hyödynsi islamilaista ja hindulaista perinnettä.
Nazrul sai elämänsä aikana lukuisia kunnianosoituksia Intiasta ja Bangladeshista. Kalkutan yliopisto myönsi hänelle Jagattarinin kultamitalin 1945, ansioista bengalikirjallisuudelle. Padma Bhushan -palkinnon hän sai Intian valtiolta 1960, Dhakan yliopiston kunniatohtori hänestä tuli vuonna 1974 ja kaksi vuotta myöhemmin Bangladeshin valtio myönsi hänelle korkea-arvoisen Ekushey Padak -palkinnon.
Nazrul kuoli vuonna 1976, jonka jälkeen hänen hautansa on sijainnut Dhakan yliopiston mailla.
Kennebec Journal

Kennebec Journal on yhdysvaltalainen päivittäinen sanomalehti. Sitä julkaistaan Mainen osavaltion pääkaupungissa Augustassa. Lehti ilmestyy broadsheet-koossa. Lehden on omistanut vuodesta 1998 lähtien Blethen Maine Newspapers, The Seattle Times Companyn tytäryhtiö.
Kennebec Journalin perustivat Russell Eaton ja Luther Severance vuoden 1825 tammikuussa. Lehti on Mainen osavaltion sanomalehdistä vanhin. Vuonna 2004 sen levikki oli 14 845 kappaletta.
Aiheesta muualla

Kennebec Journalin viralliset Internet-sivut (Arkistoitu – Internet Archive)
Kaze no stigma

Kaze no stigma (jap. 風の聖痕) on Takahiro Yamaton kirjoittama japanilainen, nuorille suunnattu kirjasarja (”light novel”), jota julkaistiin alun perin Dragon Magazine -lehdessä. Sen on kuvittanut Hanamaru Nanto. Sarjassa on 12 osaa, joista kuusi on tavallisia ja kuusi novellikokoelmia. Sarjan tarina jäi kesken kirjailijan kuollessa. Romaanien pohjalta on tehty myös mangaa ja vuonna 2007 julkaistu animesarja.
Chuck Threeths

| Chuck Threeths> Henkilötiedot |
| --- | --- |
Koko nimi:  Chuck Threeths
Syntynyt: 13. joulukuuta 1957 (ikä 66)
Kansalaisuus:   Yhdysvallat
Koripalloilija
Lempinimi:  Suke
Pelipaikka:  Sentteri
Pituus:  198 cm
Pelaajaura
Yliopistojoukkueet
1976–1980:  Tennesseen yliopisto
Seurajoukkueet
1980–1983:  Äänekosken Huima
Valmennusura
2015–2016:  HoNsU
Chuck Threeths (s. 13. joulukuuta 1957) on yhdysvaltalainen koripallovalmentaja ja aktiiviuransa lopettanut koripalloilija.
Threeths pelasi Tennesseen yliopistossa vuodet 1976–1980 ja vuosina 1980–1983 kolme kautta suomalaisessa Äänekosken Huimassa, keskimmäisen kauden 1981–1982 Suomen pääsarjassa. SM-sarjakaudella Huima jäi runkosarjassa viimeiseksi ja putosi alemmalle sarjatasolle. Keskimäärin Threeths teki kauden aikana 26,6 pistettä ja otti 18,3 levypalloa per ottelu ollen koko kauden levypallotilaston toinen.
Threeths palasi Suomeen pysyvästi syksyllä 2014. Kaudella 2015–2016 hän toimi I-divisioona A:ssa pelanneen HoNsUn päävalmentajana.
Candan Erçetin

Candan Erçetin vuonna 2012.
Candan Erçetin (s. 10. helmikuuta 1963 Kırklareli, Turkki) on turkkilainen laulaja. Hän edusti Turkkia vuoden 1986 Eurovision laulukilpailussa.
Albumit

Hazırım (1995)
Sevdim Sevilmedim (1996)
Çapkın (1997)
Oyalama Artık (1998)
Elbette (1999)
Unut Sevme (2001)
Neden (2002)
Chante Hier Pour Aujourd'hui (2002)
Remix (2003)
Melek (2004)
Remix'5 (2005)
Aman Doktor (2005)
Singlet

Ben Kimim (2009)
Aiheesta muualla

CandanErcetin.com.Tr[vanhentunut linkki]
Chalándrin metroasema

| Chalándri> Χαλάνδρι |
| --- | --- |
 Chalándrin metroasemaa.
 Ateenan metro 
Perustiedot
Metrolinjat:   Linja 3
Sijainti:  38°1′18″N, 23°49′16″E
Paikkakunta:  Chalándri, Pohjois-Ateena, Attika, Kreikka
Avattu:  24.7.2004
Chalándri (kreik. Χαλάνδρι eli Σταθμός Χαλάνδρι, Stathmós Chalándri) on Ateenan metron asema Linjalla 3 (sininen). Se sijaitsee Chalándrin kaupungissa Suur-Ateenan koillisosassa.
Chalándrin metroasemaa.
Metroasema avattiin 24. heinäkuuta 2004. Seuraava asema lounaaseen on Agía Paraskeví ja itään Doukíssis Plakentías.
Aiheesta muualla

Kuvia tai muita tiedostoja aiheesta Chalándrin metroasema Wikimedia Commonsissa
Ateenan metro
| --- | --- |
Linja 1:   Pireus  Fáliro  Moscháto  Kallithéa  Távros - Elefthérios Venizélos  Petrálona  Thiseío  Monastiráki  Omónoia  Viktória  Attikí  Ágios Nikólaos  Káto Patísia  Ágios Elefthérios  Áno Patísia  Perissós  Pefkákia  Néa Ionía  Irákleio  Eiríni  Neratziótissa  Maroúsi  KAT  Kifisiá 
Linja 2:   Anthoúpoli  Peristéri  Ágios Antónios  Sepólia  Attikí  Stathmós Larísis  Metaxourgeío  Omónoia  Panepistímio  Sýntagma  Akrópoli  Syngroú-Fix  Néos Kósmos  Ágios Ioánnis  Dáfni  Ágios Dimítrios - Aléxandros Panagoúlis  Ilioúpoli - Grigóris Lamprákis  Álimos  Argyroúpoli  Ellinikó 
Linja 3:   Dimotikó Théatro  Pireus  Maniátika  Níkaia  Korydallós  Agía Varvára  Agía Marína  Aigáleo  Elaiónas  Kerameikós  Monastiráki  Sýntagma  Evangelismós  Mégaro Mousikís  Ampelókipoi  Panórmou  Katecháki  Ethnikí Ámyna  Cholargós  Nomismatokopeío  Agía Paraskeví  Chalándri  Doukíssis Plakentías  Pallíni  Paianía-Kántza  Koropí  Aerodrómio 
Linja 4:   Álsos Veḯkou  Galátsi  Elikónos  Kypséli  Dikastíria  Alexándras  Exárcheia  Akadimía  Kolonáki  Evangelismós  Kaisarianí  Panepistimioúpoli  Ilísia  Zográfou  Goudí
Chalándri

| Chalándri Chalándrin kunta Χαλάνδρι Δήμος Χαλανδρίου |
| --- | --- |
 Chalándrin kaupunkia Ethnikís Antistáseos -kadulla.
 Kunnan sijainti
 Chalándri
 Koordinaatit: 38°1′N, 23°48′E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Pohjois-Ateena
Hallinto:  
 – Asutustyyppi:  kunta, kaupunki
 – Kallikrates-koodi:  4612
Pinta-ala:  
 – Kokonaispinta-ala:  10,805 km²
Väkiluku (2011):  74 192
 – Väestötiheys:  6 866,45 as./km²
Aikavyöhyke:  UTC+2
 – Kesäaika:  UTC+3
Postinumero:  152 xx
Suuntanumero(t):  210
Rekisterikilpi:  Z
 
 www.halandri.gr 
Infobox OKVirheellinen NIMI-arvo: 
Chalándri (kreik. Χαλάνδρι; kath.kreik. Χαλάνδριον, Chalándrion) on Kreikan kaupunki ja samanniminen kunta (Δήμος Χαλανδρίου, Dímos Chalandríou), joka sijaitsee Pohjois-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 10,805 neliökilometriä ja väkiluku 74 192 (vuonna 2011).
Chalándrin kaupunkia.
Chalándri sijaitsee noin seitsemän kilometriä Ateenan keskustasta koilliseen. Kaupungissa sijaitsee Chalándrin metroasema.
Aiheesta muualla

Kuvia tai muita tiedostoja aiheesta Chalándri Wikimedia Commonsissa
Δήμος Χαλανδρίου. Chalándrin kunnan verkkosivut. (kreikaksi)
Attikan alue
| --- | --- |
Keski-Ateenan alueyksikkö:   Ateena  Dáfni-Ymittós  Filadélfeia-Chalkidóna  Galátsi  Ilioúpoli  Kaisarianí  Výronas  Zográfou 
Pohjois-Ateenan alueyksikkö:   Agía Paraskeví  Amaroúsio  Chalándri  Filothéi-Psychikó  Irákleio  Kifisiá  Lykóvrysi-Péfki  Metamórfosi  Néa Ionía  Papágou-Cholargós  Pentéli  Vrilíssia 
Länsi-Ateenan alueyksikkö:   Agía Varvára  Ágioi Anárgyroi-Kamateró  Aigáleo  Chaïdári  Ílio  Peristéri  Petroúpoli 
Etelä-Ateenan alueyksikkö:   Ágios Dimítrios  Álimos  Ellinikó-Argyroúpoli  Glyfáda  Kallithéa  Moscháto-Távros  Néa Smýrni  Palaió Fáliro 
Pireuksen alueyksikkö:   Keratsíni-Drapetsóna  Korydallós  Níkaia-Ágios Ioánnis Rénti  Pérama  Pireus 
Itä-Attikan alueyksikkö:   Acharnés  Diónysos  Kropía  Lavreotikí  Marathónas  Markópoulo Mesogaías  Oropós  Paianía  Pallíni  Rafína-Pikérmi  Saronikós  Spáta-Artémida  Vári-Voúla-Vouliagméni 
Länsi-Attikan alueyksikkö:   Asprópyrgos  Elefsína  Fylí  Mándra-Eidyllía  Mégara 
Saarten alueyksikkö:   Agkístri  Aígina  Hydra  Kythera  Póros  Salamis  Spétses  Troizinía-Méthana
Kennebecin piirikunta

Kennebecin piirikunta (engl. Kennebec County) on Yhdysvaltojen Mainen osavaltiossa sijaitseva piirikunta. Sen väkiluku oli 122 302 vuonna 2019. Piirikunnan hallintokeskus on osavaltion pääkaupunki Augusta. Piirikunta on perustettu vuonna 1799.
Aiheesta muualla

Kuvia tai muita tiedostoja aiheesta Kennebecin piirikunta Wikimedia Commonsissa
Chuck Stevenson

Chuck Stevenson vuonna 1952.
Chuck Stevenson (15. lokakuuta 1919 Sidney, Montana, Yhdysvallat – 21. elokuuta 1995 Benson, Arizona, Yhdysvallat) oli yhdysvaltalainen Indianapolis 500- ja NASCAR-kuljettaja. Hän osallistui yhdeksään Indianapolis 500 -kilpailuun vuosina 1951–1954, 1960–1961 ja 1963–1965. Hän oli kuudes vuoden 1961 kilpailussa saavuttaen yhden pisteen. Stevenson kilpaili myös AAA- ja USAC-sarjoissa vuosina 1949–1954, 1960–1961 ja 1963–1965 saavuttaen neljä voittoa joista kaksi vuonna 1952, kun hän voitti AAA National -sarjan mestaruuden.
Stevenson ajoi kaksi kilpailua NASCAR-sarjassa vuosina 1955–1956, voittaen jälkimmäisenä vuonna Willow Springs Racewayllä.
Chalástra

| Chalástra Χαλάστρα |
| --- | --- |
 Kunnallisyksikön sijainti
 Chalástra
 Koordinaatit: 40°37′35″N, 22°43′54″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Thessaloniki
Kunta:  Délta
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  070403
Väkiluku (2011):  9 859
 – Kaupunki­yhdys­kunta:  7 270
 – Kaupunki:  7 270
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Chalástra (kreik. Χαλάστρα; myös Halástra) on Kreikan kaupunki sekä samanniminen Déltan kunnan kunnallisyksikkö (Δημοτική Ενότητα Χαλάστρας, Dimotikí Enótita Chalástras) ja entinen itsenäinen kunta. Se sijaitsee Thessalonikin alueyksikössä Keski-Makedonian alueella. Koko kunnallisyksikön väkiluku on 9 859 ja varsinaisen Chalástran kaupungin väkiluku 7 270 (vuonna 2011).
Chalástran kaupunki sijaitsee Axiós- eli Vardarjoen suistossa joen itärannalla, linnuntietä noin 18 kilometriä länteen Thessalonikista. Asutuksen alkuperäinen nimi oli Kouloukiá (Κουλουκιά). Se nimettiin uudelleen vuonna 1926 alueella sijainneen antiikin aikaisen Khalestren (myös Khalastra) kaupungin mukaan.
Chalástra oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Déltan kunnaksi yhdessä Axióksen ja Echédoroksen kanssa, jolloin se muuttui uuden kunnan kunnallisyksiköksi.